गोरक्षकों की हिंसा का मामला: SC ने राजस्‍थान, हरियाणा और यूपी के खिलाफ अवमानना का नोटिस जारी  
चीफ सेक्रेटरी से पूछा क्यों ना उनके खिलाफ अवमानना का मामला चलाया जाए
इस मामले में अगली सुनवाई तीन अप्रैल को होगी
कोर्ट ने पहले कहा था कि गोरक्षा के नाम पर हिंसा की घटनाओं पर रोक लगे
गोरक्षा के नाम पर बने संगठनों पर प्रतिबंध लगाने की मांग को लेकर दायर जनहित याचिका पर सुप्रीम कोर्ट सुनवाई कर रहा है. तहसीन पूनावाला और दो अन्य ने याचिका में गोरक्षा के नाम पर दलितों और अल्पसंख्यकों के खिलाफ हो रही हिंसा रोकने की मांग की है और कहा है कि ऐसी हिंसा करने वाले संगठनों पर उसी तरह से पाबंदी लगाई जाए जिस तरह की पाबंदी सिमी जैसे संगठन पर लगी है.